Maroela Media het onlangs ŉ briefie van ’n 15-jarige boekwurm ontvang. Hy verduidelik in die brief – in keurige Afrikaans – hoe lief hy vir lees is. Maroela Media het reeds vir hom ’n klompie boeke geskenk, maar wil nou ook by ons lesers aanklop om by te dra as jy dalk ŉ paar boeke in jou huis het wat dié boekliefhebber se leeslus kan blus! Indien jy enige goeie Afrikaanse boeke het wat nog in ’n goeie toestand is, stuur dit gerus na ons en ons sal seker maak dit kom by hom uit! Uit die aard van sy omstandighede kies ons om nie sy naam bekend te maak nie.
As u my kan help sal ek dit ter harte waardeer, maar indien nie, verstaan ek ten volle (ons is tans in ’n ekonomiese slaggat). Ek bedank wel die donateur van my reeds ontvangde boeke.
Ek het plus minus 200 Afrikaanse hardeband boeke van bekende SA se skrywers. My oorlede vrou het aan n boek klub behoort en elke maand n boek ontvang. Ek Sal die boeke gratis vir die kind skenk. Ek en my vroutjie met ek jou getroud is bly in Thabazimbi, daar kan ons dit vir die kind skenk maar heeltemal oortuig dit belang veilig in die kind se besit
Doen so voort! En dankie vir jou pragtige Afrikaans. Daar is geen beter aanduiding van die kaliber van n mens – as sy taalgebruik nie. Dis mense soos jy wat die waarde van wysheid besef en uitleef.
Gee vir die boekleser ‘n Bybel. Dit sal hom lank genoeg besig hou met die beste inligting en geskiedenis wat hy ooit kan kry. Hy sal in elkgeval nooit genoeg van die Woord kan kry nie, en al lees hy die Woord 5 maal deur, sal hy telkemale ‘n ander betekenis vir elke vers of hoofstuk kry.